存蕪集

洛溪遊子

目錄

[五言古詩 一四](#_Toc432548237)

[述志 一四](#_Toc432548238)

[古風次太白韻 一四](#_Toc432548239)

[昨夜雪爛漫 一四](#_Toc432548240)

[伊州大雪 一四](#_Toc432548241)

[擬古行行復行行 一五](#_Toc432548242)

[擬古明月何皎皎 一五](#_Toc432548243)

[七言古詩 一六](#_Toc432548244)

[普陀觀日出有感 一六](#_Toc432548245)

[五言絶句 一七](#_Toc432548246)

[佳人 一七](#_Toc432548247)

[重讀《萬葉集》有感 一七](#_Toc432548248)

[病中作 一七](#_Toc432548249)

[井蛙三章 一七](#_Toc432548250)

[2013年美國國慶 一七](#_Toc432548251)

[看山 一八](#_Toc432548252)

[孤禾 一八](#_Toc432548253)

[中元夜思 一八](#_Toc432548254)

[远行示人 一八](#_Toc432548255)

[别儿 一八](#_Toc432548256)

[新岁作 一八](#_Toc432548257)

[希腊问路四则 一九](#_Toc432548258)

[于某论坛拾得旧作，录诸诗集，因戏作 一九](#_Toc432548259)

[寒山体三首 一九](#_Toc432548260)

[忆父 二〇](#_Toc432548261)

[初春 二〇](#_Toc432548262)

[哀海鱼 二〇](#_Toc432548263)

[秋日绝句四首 二〇](#_Toc432548264)

[六言絶句 二一](#_Toc432548265)

[闕題 二一](#_Toc432548266)

[客居紐約 次韻荆公題西太一宮壁 二一](#_Toc432548267)

[八有 二一](#_Toc432548268)

[七言絶句 二二](#_Toc432548269)

[八尺男兒 二二](#_Toc432548270)

[詠911 二二](#_Toc432548271)

[躍馬狂歌 二二](#_Toc432548272)

[詠唐詩大家 二二](#_Toc432548273)

[海中登山乃作四藝歌 二二](#_Toc432548274)

[人日梅開客至作詩一首 二二](#_Toc432548275)

[詠李杜 二三](#_Toc432548276)

[因釣魚島書事 二三](#_Toc432548277)

[月下作 二三](#_Toc432548278)

[嘆李斯 二三](#_Toc432548279)

[黑窑 二三](#_Toc432548280)

[詠影帝 二三](#_Toc432548281)

[江郎浮海歌 二三](#_Toc432548282)

[颱風過後歸紐約陋室有感 二四](#_Toc432548283)

[書事十二首 二四](#_Toc432548284)

[回鄉偶書二首 二五](#_Toc432548285)

[绿叶 二五](#_Toc432548286)

[耶鲁露天音乐节听吴蛮弹琵琶及唱歌 二五](#_Toc432548287)

[锦衣 二五](#_Toc432548288)

[桃人 二六](#_Toc432548289)

[毕业十五年后乔州逢曹君又送别之西雅图 二六](#_Toc432548290)

[船家四首 二六](#_Toc432548291)

[伤心 二六](#_Toc432548292)

[康州六月三首 二六](#_Toc432548293)

[红头纸片 二七](#_Toc432548294)

[戏作同性婚姻 二七](#_Toc432548295)

[口占一绝 二七](#_Toc432548296)

[转世潘安昭告天下剩女书 二七](#_Toc432548297)

[中兴 二七](#_Toc432548298)

[归乡 二七](#_Toc432548299)

[偶访皇都三首 二七](#_Toc432548300)

[相思 二八](#_Toc432548301)

[官场现形记 二八](#_Toc432548302)

[咏烟柱群并赠人 二八](#_Toc432548303)

[月饼二首 二八](#_Toc432548304)

[因窥诗示妻 二八](#_Toc432548305)

[这就是美国二首 二九](#_Toc432548306)

[憶江南一组 二九](#_Toc432548307)

[甲午杂诗 三〇](#_Toc432548308)

[不谙书法自嘲 三〇](#_Toc432548309)

[国诗赛后寄友 三一](#_Toc432548310)

[诗赛 三一](#_Toc432548311)

[感雪二章 三一](#_Toc432548312)

[诗社林立互相攻讦有感 三一](#_Toc432548313)

[读《报任安书》有感 三二](#_Toc432548314)

[邻树开花 三二](#_Toc432548315)

[读某些诗赛作品随感 三二](#_Toc432548316)

[小儿一周岁作示儿两首 三二](#_Toc432548317)

[卖材 三二](#_Toc432548318)

[石景山观树寓意 三三](#_Toc432548319)

[咏清代诗人五首 三三](#_Toc432548320)

[康州二月读《戏答元珍》戏作 三三](#_Toc432548321)

[纽约逢大雪 三四](#_Toc432548322)

[自嘲中年增肥 三四](#_Toc432548323)

[嘲人中年发福 三四](#_Toc432548324)

[邻松夜折寓意 三四](#_Toc432548325)

[回国见闻录几则 三四](#_Toc432548326)

[圣诞节前天上班 三五](#_Toc432548327)

[咏雷三章 三五](#_Toc432548328)

[有感 三六](#_Toc432548329)

[瀑布 三六](#_Toc432548330)

[初中诸君开同窗会因作 三六](#_Toc432548331)

[有感于DrexelHamilton股票分析公司 三六](#_Toc432548332)

[时事有感三则 三六](#_Toc432548333)

[告故人 三七](#_Toc432548334)

[忽得初中班主任电邮有感 三七](#_Toc432548335)

[五言律詩 三八](#_Toc432548336)

[夜宿擬古 三八](#_Toc432548337)

[壬辰七夕 三八](#_Toc432548338)

[八月 三八](#_Toc432548339)

[壬辰白露 三八](#_Toc432548340)

[九月 三九](#_Toc432548341)

[壬辰重陽 三九](#_Toc432548342)

[桃花 三九](#_Toc432548343)

[癡心 三九](#_Toc432548344)

[釣魚臺 三九](#_Toc432548345)

[夏日北卡州山中漂流 四〇](#_Toc432548346)

[夫子華誕日作詩而嘆之 四〇](#_Toc432548347)

[桂月寄人 四〇](#_Toc432548348)

[羈泊紐約詠懷 四〇](#_Toc432548349)

[歧路 四〇](#_Toc432548350)

[危路 四〇](#_Toc432548351)

[壬辰寒露怀友 四一](#_Toc432548352)

[剝王維 四一](#_Toc432548353)

[登樓賦集字十首 四一](#_Toc432548354)

[胡锦涛全退而书事 四二](#_Toc432548355)

[陋室吟 四三](#_Toc432548356)

[赴美十七周年作 四三](#_Toc432548357)

[夢遊廣寒 四三](#_Toc432548358)

[赴美十七周年自題 四三](#_Toc432548359)

[哀良馬 四三](#_Toc432548360)

[癸巳端午節於紐黑文作 四三](#_Toc432548361)

[访旧 四四](#_Toc432548362)

[詠石 四四](#_Toc432548363)

[踏山见一橙色树于众绿之中感而赋诗 四四](#_Toc432548364)

[地铁五味 四四](#_Toc432548365)

[曼哈顿岛晤故人沈君并送别 四四](#_Toc432548366)

[裸官 四五](#_Toc432548367)

[油歌 四五](#_Toc432548368)

[独步纽约中央公园 四五](#_Toc432548369)

[客中自题 四五](#_Toc432548370)

[秋游落基山国家公园 四五](#_Toc432548371)

[懶覺寓嘆 四六](#_Toc432548372)

[康州寒舍写兴 四六](#_Toc432548373)

[送学生归国 四六](#_Toc432548374)

[书归有怀 四六](#_Toc432548375)

[讀《悲憤詩》有感 四六](#_Toc432548376)

[甲午七夕感作 四七](#_Toc432548377)

[耶鲁大学Phelps门前晤别高中班主任王老师之波士顿 四七](#_Toc432548378)

[周获鲁奖有感二首 四七](#_Toc432548379)

[有蜣 四七](#_Toc432548380)

[有蔦 四七](#_Toc432548381)

[赠韩国同事殷教授 四八](#_Toc432548382)

[赴美第十八个圣诞夜回康州火车中作 四八](#_Toc432548383)

[梦后作 四八](#_Toc432548384)

[赠某学弟 四八](#_Toc432548385)

[2015年年首自题 四九](#_Toc432548386)

[思张益唐事感作 四九](#_Toc432548387)

[忆同学中弃家室及博士学位而出家者 四九](#_Toc432548388)

[与博士生时同学曹张二君宴于时代广场 四九](#_Toc432548389)

[戏同事喻君娶钢琴老师 五〇](#_Toc432548390)

[康州寒舍写兴其一 五〇](#_Toc432548391)

[醉意 五〇](#_Toc432548392)

[有鳄 五〇](#_Toc432548393)

[股市被套牢因作 五〇](#_Toc432548394)

[秋叶 五一](#_Toc432548395)

[游Hammonasset海滩州立公园 五一](#_Toc432548396)

[客中秋雨有怀 五一](#_Toc432548397)

[夜读贾岛《送别》 五一](#_Toc432548398)

[得故人书 五一](#_Toc432548399)

[周一六时未至起赴纽约上班火车中作 五二](#_Toc432548400)

[六言律詩 五三](#_Toc432548401)

[心鬼 五三](#_Toc432548402)

[七言律詩 五四](#_Toc432548403)

[春意 五四](#_Toc432548404)

[次長征韻二首 五四](#_Toc432548405)

[壬辰國難日懷岳武穆王 五四](#_Toc432548406)

[壬辰中秋夜詠懷 五四](#_Toc432548407)

[華爾街 五五](#_Toc432548408)

[曼哈頓岛 五五](#_Toc432548409)

[遊聖胡安原始雨林 五五](#_Toc432548410)

[一千三百年華誕詠杜工部 五五](#_Toc432548411)

[和紅塵邊上客《壬辰仲秋山居有賦》 五六](#_Toc432548412)

[壬辰中秋夜紐黑文遙思故里海寧潮詠懷 五六](#_Toc432548413)

[壬辰初度歌 五六](#_Toc432548414)

[詠韋應物 五六](#_Toc432548415)

[自嘲詩 五六](#_Toc432548416)

[詠謫仙人 五七](#_Toc432548417)

[詠李長吉 五七](#_Toc432548418)

[登高 五七](#_Toc432548419)

[譏王維 五八](#_Toc432548420)

[詠王之渙 五八](#_Toc432548421)

[感恩节赋得 五八](#_Toc432548422)

[戏韩愈 五八](#_Toc432548423)

[忆大学生涯 五八](#_Toc432548424)

[忆童年 五八](#_Toc432548425)

[自纽约之纽黑文列车中逢雨戏作 五九](#_Toc432548426)

[文凭 五九](#_Toc432548427)

[佚题 五九](#_Toc432548428)

[元凶 五九](#_Toc432548429)

[天问 五九](#_Toc432548430)

[血同源 六〇](#_Toc432548431)

[造诗记 六〇](#_Toc432548432)

[劫 六〇](#_Toc432548433)

[适芝加哥迎江郎访美 六〇](#_Toc432548434)

[露水 六〇](#_Toc432548435)

[四外当于汉语强 六〇](#_Toc432548436)

[鑒湖女俠颂 六一](#_Toc432548437)

[读史 六一](#_Toc432548438)

[赠某论坛评诗达人 六一](#_Toc432548439)

[癸巳处暑自题 六一](#_Toc432548440)

[咏贾长江 六一](#_Toc432548441)

[梧桐 六二](#_Toc432548442)

[剥纪昀 六二](#_Toc432548443)

[也说诗赛 六二](#_Toc432548444)

[登纽黑文East Rock望海有感两首 六二](#_Toc432548445)

[贪官与民工两首用同韵 六三](#_Toc432548446)

[发表科研论文有感 六三](#_Toc432548447)

[酬红尘边上客《临屏赠羁旅纽约M君》 六三](#_Toc432548448)

[三江歌 六三](#_Toc432548449)

[挈灯人 -向叶嘉莹老师致敬 六三](#_Toc432548450)

[忆高中生涯 六四](#_Toc432548451)

[补作癸巳初度歌 六四](#_Toc432548452)

[此女 六四](#_Toc432548453)

[夜望星空 六四](#_Toc432548454)

[老父种菜除害二首 六五](#_Toc432548455)

[学诗二首 六五](#_Toc432548456)

[憶恩師 六五](#_Toc432548457)

[治国数字歌 六六](#_Toc432548458)

[登高感秋 六六](#_Toc432548459)

[补作游圆明园 六六](#_Toc432548460)

[感舊 六六](#_Toc432548461)

[重感舊 六六](#_Toc432548462)

[再感舊 六七](#_Toc432548463)

[訪官寺两首 六七](#_Toc432548464)

[煤山词 六七](#_Toc432548465)

[甲午立秋作 六七](#_Toc432548466)

[读杜老《秋興八首》有感 六七](#_Toc432548467)

[讀國詩賽行卷贈扁舟詩友 六八](#_Toc432548468)

[讀國詩賽行卷戲贈羅衷美 六八](#_Toc432548469)

[讀國詩賽行卷戲贈顧靑翎 六八](#_Toc432548470)

[讀國詩賽行卷戲贈韋散木兄 六八](#_Toc432548471)

[憶幼時與父並肩搖櫓夜行作 六八](#_Toc432548472)

[風花雪月四章•風 六九](#_Toc432548473)

[恭祝52诗友新春快乐 六九](#_Toc432548474)

[康州冬日杂咏 六九](#_Toc432548475)

[甲午不惑年初度歌 六九](#_Toc432548476)

[删诗戏作 六九](#_Toc432548477)

[美女效万楚体 七〇](#_Toc432548478)

[于纽约大学代课 七〇](#_Toc432548479)

[偶作 七〇](#_Toc432548480)

[代妻 七〇](#_Toc432548481)

[有感中国近现代历史 七〇](#_Toc432548482)

[语纽约 七一](#_Toc432548483)

[金正恩 七一](#_Toc432548484)

[吊黄公公度 七一](#_Toc432548485)

[于纽黑文过年 七一](#_Toc432548486)

[小儿十四个月学步 七一](#_Toc432548487)

[元宵节父生辰日于纽约逢雪 七二](#_Toc432548488)

[重读杨宪益《银翘集》 七二](#_Toc432548489)

[《重读聂绀弩》 七二](#_Toc432548490)

[唐太宗 七二](#_Toc432548491)

[九一八周年随感 七二](#_Toc432548492)

[乙未中秋感作 七三](#_Toc432548493)

[二十余年后于纽约邂逅W君有感 七三](#_Toc432548494)

[十三覃歌之炒股秘诀 七三](#_Toc432548495)

[耶鲁大学博物馆内见商周瑚簋 七三](#_Toc432548496)

[五言排律 七四](#_Toc432548497)

[登希腊邁泰奧拉有感 七四](#_Toc432548498)

[遊大提頓國家公園賦得十二韻 七四](#_Toc432548499)

[忆新疆姑娘 七四](#_Toc432548500)

[賦得我輩復登臨得臨字五言六韻 七五](#_Toc432548501)

[紉秋蘭以為佩 七五](#_Toc432548502)

[樂府 七六](#_Toc432548503)

[獨不見 七六](#_Toc432548504)

[遊子吟 男兒志四方 七六](#_Toc432548505)

[子夜吳歌四首 七六](#_Toc432548506)

[日居月諸 七六](#_Toc432548507)

[善哉行八解 來日大難 其一 不得其死 七七](#_Toc432548508)

[善哉行八解 來日大難 其二 不得其時 七七](#_Toc432548509)

[善哉行 古道有高槐 七七](#_Toc432548510)

[詞曲 七八](#_Toc432548511)

[【踏莎行】客居纽约 七八](#_Toc432548512)

[【西江月】红叶 七八](#_Toc432548513)

[【南吕·四块玉】春来 七八](#_Toc432548514)

[【滿江紅】喜聞遼寧號服役 七九](#_Toc432548515)

[【红情】红情赋红莲 七九](#_Toc432548516)

[【临江仙】反贪有感 七九](#_Toc432548517)

[【浣溪沙】不惑年生日戏作 七九](#_Toc432548518)

[【中吕·朝天子】曲苑小插曲 八〇](#_Toc432548519)

[【双调·折桂令】时光 八〇](#_Toc432548520)

[【中吕·上小楼】山上苗 八〇](#_Toc432548521)

[【中吕·山坡羊】三国尾声叹 八〇](#_Toc432548522)

[【双调·水仙子】纽约春节上班 八一](#_Toc432548523)

[【双调·落梅风】约人 八一](#_Toc432548524)

# 五言古詩

## 述志

我本洛溪人，不守先祖地。區區晚學子，賦詩無所忌。乏墨強舉筆，自愧徒有字。百代書略觀，何能抒我意？眾生噪噪西，我志豈逐利？飄蕩行天下，玄卷深山致。神人幽谷遇，啓我此中秘。何當御長風，摶空展鯤翅。熱我炎黃血，一為開民智。眾心皆堯舜，治世不設吏。宇內待清一，退與群童戲。獨舟東海浪，三島尋幽異。

## 古風次太白韻

小騷久不作，吾衰竟誰陳。情途委蔓草，身事多荆榛。男女欲啖食，慘狀逮狂秦。鵲橋血茫茫，何處覓佳人？擲石生黑波，愴然恨無垠。離合總萬變，操行亦皆淪。無懼獨孤來，美帥豈足珍？人心久不古，磯石難歸眞。淚落似雨泄，心痛如拔鱗。文質何時煥？重雲遮秋旻。怨念常自述，柳暗不見春。三十身不立，萬古同悲麟。

## 昨夜雪爛漫

昨夜雪爛漫，地凍天又寒。遊子懷苦思，惻愴不能安。零落數十載，未嘗添衣冠。顧思富家子，榮光一何歡。有錢能倜儻，無錢越冬難。

## 伊州大雪

域外雪若席，宇宙鴻濛間。瞬息絶草木，未已覆遠山。茫茫只一片，造化何空然。凛冽朔氣白，悸噤老雀寒。眾犬吠不住，異客自慘顔，零落似轉蓬，欲去不擇年。一世一劫簸，我願悟塵凡。跣足大塊上，散髮詠江南。

## 擬古行行復行行

行行復行行，道途阻且塞。冬陽日以微，遊子日以惻。孤雀寒冰裏，十振不展翼。中路鳴失偶，聞者皆嘆息。戰戰復兢兢，常恐鷹隼得。低頭思所遭，凄惶意何極。萬物皆天設，我獨陷荆棘。別離何咄咄，如此嚴相逼！

## 擬古明月何皎皎

明月何皎皎，照我中庭樹。紅豆兩三枝，今晨春早度。忽聞雙鳥啼，低首不能顧。卻念足邊草，依依情似故。務乘韶景歸，莫逐功名誤。

# 七言古詩

## 普陀觀日出有感

海闊天空海鳥飛，佛山風光收眼底。一派蒼翠托紅日，數聲漁笛碎凝碧。但恨茅屋風中抖，我見金沙心不喜。菩薩高坐享香火，豈管草棚農人泣？

注：

一 一九八六年，時小學五年級作。

# 五言絶句

## 佳人

靑山白雲裏，紅袖翠樓旁。風起香鬟亂，花飛玉臂揚。

## 重讀《萬葉集》有感

洋洋幾萬行，半數詠天皇。韻味渾無迹，論詩确屬唐。

## 病中作

臥病不悲歌，浮生有幾何？身過昌谷壽，詩比放翁多。

## 井蛙三章

美玉落荒井，俯聽無一聲。長吁方欲去，鼓噪亂蛙鳴。

連雨沒深井，井蛙枝上鳴。不鳴天地闊，只嘆幾時晴

一統信非夸，自由正可家。雖知天地廣，井外有官蛙。

## 2013年美國國慶

兼天聞爆竹，竟夜見烟花。管是遊人醉，不知夷與華。

## 看山

自別江南去，春遊只看山。生來雖愛水，見水憶鄉關。

## 孤禾

孤禾阡陌上，饮露自葱葱。今日耘锄死，只缘生草中。

## 中元夜思

中元人不寐，山上望初秋。時見雲邊月，團光海盡頭。

## 遠行示人

2014/12/26

此去莫悲遠，無非四海中。今朝不分別，何處得重逢！

## 別兒

2014/12/29

我欲負囊去，稚兒匍匐追。仰頭揮小手，憨笑未知悲。

## 新歲作

2015/1/1

男兒未酬志，慷慨不低眉。拔劍向天地，舍予其復誰？

## **希臘問路四則**

2015/1/2

**雅典城中心步行問路得告**

“此去路非艱，唯須拐十彎。郎君宜小愼，左右雜其間。”

**自雅典驅車往格林斯，許久未至，乃出高速於一小鎮問餘程幾何**

老嫗殷勤算，言須兩小時。驅車未一刻，已入格林斯。

**自Delphi往Karanbaka途中誤入民舍，問路於澆花大爺但言語不通**

大爺光上身，不語笑容親。早料之何處，畫圖圈要津。

**歸雅典車中問路遇當地華裔少女**

觀彼覺華裔，他鄉訝且欣。相詢尙英語，指點已中文。

## 於某論壇拾得舊作，錄諸詩集，因戲作

2015/1/10

神遊攜手去，興盡忘君歸。重聚莫垂淚，良辰再共飛。

## 寒山體三首

2015/1/25

元寶皆稱銀，竈灰都道黑。請君稍比量，原是相同色。

權錢名與色，都願挂心頭。長見心頭肉，轉成身上癅。

古賢遺至言，哀莫甚心死。君問秦城人，皆云不得已。

## 憶父

2015/1/31

撒網木排下，停竿水草間。兩人相伴坐，風雨不須還。

## 初春

輕黃未著枝，濃紫已堪期。欲覓東君迹，請聽前澗澌。

## 哀海魚

2015/9/30

近日見人垂釣海邊，因作寒山體一首

早逐白淵流，曾經北海遊。逍遙三萬里，止在一纖鈎。

## 秋日絶句四首

2015/10/1

歸鳥絶長空，天垠一處紅。秋來無限意，盡在暮雲中。

寒宵雨瀝瀝，時緩時悲激。晨起視梧桐，猶將清淚滴。

鄉遠暮雲垂，中心悲復悲。秋風最生恨，卷葉入書帷。

客思正凄凄，蟲聲斷且低。如何幽怨意，偏向恨人啼？

# 六言絶句

## 闕題

熟看晚雨成畫，乍聽秋風作詩。歲歲年年老去，當中苦味誰知？

## 客居紐約 次韻荆公題西太一宮壁

夢中猶記吳地，晼晚霞飞海西。誰解書生意氣？笑看紙醉金迷。

## 八有

有佞有賢舊識，有眞有假山盟。有生有死心路，有淚有歡客程.

# 七言絶句

## 八尺男兒

八尺男兒志守邊，金戈鐵馬草中眠。九州安泰心頭計，一把龍泉枕上懸。

## 詠911

船堅炮利黑金流，機毀樓亡死士囚。船炮難平天下怒，一私中飽萬家愁。

## 躍馬狂歌

躍馬狂歌一快鞭，一鞭去國廿餘年。當年叱吒凌雲志，半作鄉愁半作煙。

## 詠唐詩大家

天造靑蓮萬世驚，高山仰止大江橫。柳韩杜白齊淸秀，不剩風情眾艷爭。

## 海中登山乃作四藝歌

旭日垂光山作畫，春風解凍澗彈琴。況兼海島如棋布，雲作狂書悅我心。

## 人日梅開客至作詩一首

九曲紅梅著綠苔，天寒地凍喜顔開。花枝不恨新年盡，香馥還招舊友來。

## 詠李杜

日月相逢信有神，詩情俊逸性情眞。艱難苦恨一杯去，攜手同遊羨殺人。

## 因釣魚島書事

漢姬夜夜泣胡天，胡馬年年踏漢川。不用和親用飛將，匈奴早遁暮雲邊。

## 月下作

遠阜含煙弄薄陰，淸商鳴葉別空林。玉鈎不解相思苦，懸盡人間蕩子心。

## 嘆李斯

苟奸殺友更焚書，小事齊賢大事愚。撫犬長吟腰斬日，可曾片刻憶扶蘇？

## 黑窑

心中碩鼠舞翩躚，道德仍能挂嘴邊。上百民工生死裏，斯人猶在數銅錢。

## 詠影帝

無限柔情慣弄悲，人前立可淚垂垂。東方只識滑稽事，天下顰眉舍我誰？

## 江郎浮海歌

暢浮死海逸思多，大腹渾圓積幾何？三百禁軍沿岸列，碧波深處看皇哥。

## 颱風過後歸紐約陋室有感

三萬六千纔幾時，明朝氣絶復誰知？問君十載今何有？四堵空墻一個癡！

## 書事十二首

**內遷**

此去京門屬內遷，春風赫赫馬翩翩。遼城弱稚來歡送，各賞薄家三百錢。

**铁鸡**

汶川国难断人肠，华夏同胞竞解囊。外企一毛迟不拔，薄郎斥责网民忙。

**薄郎怨君**

王孫旣作封疆吏，翹首搖臀求帝至。秋水望穿一騎來，谁知竟是周常侍。

**薄郎怨妇**

胯下風流意自傷，王妃抱鴨正顛狂。忽思金谷綠珠事，卻悟名門不及娼。

**雄名**

山雨欲來心自閑，紅歌玩罷玩紅顔。王孫胯下豈凡物，但取雄名在世間。

**上邪曲**

平西府內狗張狂，月滿羅裳血滿牀。莫嘆今宵眞戲劇，須知後事更荒唐。

**詠平西王妃**

聖代奇觀自絶倫，王妃夜半戮夷人。若非番犬騫墻事，猶是炊金戴玉身。

**詠平西王**

紅顔朱檻舊曾諳，今日縲囚作笑談。我告鍾馗休得意，尙餘妖孼在中南。

**詠平西王府**

玉樓粉壁燦如銀，賈去娼來笑語頻。後苑不知人已棄，浮花空發葉徒新。

**哀元帥**

帝後夭殤幾人泣，權豪多子萬民悲。莫如元帥絶宗嗣，尙得淸名代代垂。

**哀王孫**

無限春光笑靨開，呼風喚雨逞奸才。一朝失計為囚去，十惡滔天接踵來。

**除惡**

紅歌綠舞賽瓊臺，露水鴛鴦去復來。除惡何須往重慶，薄家大院向陽開。

## 回鄉偶書二首

未及病橋迎病孩，削葭作笛發音哀。舊時不待吹三哨，狂叫群童卷地來。

老槐舊夢互紆縈，月照秋蟬戰戰鳴。遠客昨來今即去，靑兜亦沒不須驚。

## 綠葉

鬱鬱山尖作小叢，無蜂無蝶也融融，但求自在四時綠，不羨金甁一夜紅。

## 耶魯露天音樂節聽吳蠻彈琵琶及唱歌

葡萄嬭酪沐斜陽，美酒一樽靑草香。最是吳蠻歌與曲，教人陶醉欲癡狂。

## 錦衣

人道有情天亦老，自知無的水空流。可憐為客十餘載，未得錦衣先得愁。

## 桃人

明知归去易存身，客里一春还一春。汜滥无休终不悔，管他土偶胜桃人。

## 毕业十五年后乔州逢曹君又送别之西雅图

四月乔州春正浓，花红柳绿一重重。此情此景君须记，他日他乡难再逢。

## 船家四首

一叶乌篷万里家，夫妻合力走天涯。天涯处处有流水，长伴身旁共岁华。

曲橹曲舟行曲水，斜风斜雨过斜桥。前村路转酒旗现，粗计应无一里遥。

日丽风和细柳斜，停船上岸问人家。将鱼换得油盐醋，捋袖正烹新捕虾。

潮平岸阔万灯明，风正帆悬一叶轻。莫道船中天地小，五湖四海任吾行。

## 伤心

父母居家长远游，更兼骨肉在他州。伤心心事伤心处，稍不留心心上头。

## 康州六月三首

六月离怀最不堪，康州无故学江南。江花脉脉红于火，江水依依绿似蓝。

风摇最合卧芳菲，万里羁怀转瞬挥。久看白云浑不动，青山共我向东飞。

六月康州最是春，百般吟咏不如真。青山碧水仍相爱，万里酬诗第一人。

## 红头纸片

假油假药假牛奶，真法真官真横财。东亚病夫如厕去，红头纸片作何来？

## 戏作同性婚姻

山河早已不沧桑，社会变迁来日长。子美甘为樊哙妇，谁云无奶定非娘。

## 口占一绝

萱草难知岁月移，珠帘犹记怅然时。晨来困倦无聊赖，闲步小园吟旧诗。

## 转世潘安昭告天下剩女书

万般只是朱颜改，前世潘郎去又来。借问天涯长剩女，如今几个爱文才？

## 中兴

唐尧虞舜今难考，商纣周幽古有凭。稼穑从来为下作，诛屠总道是中兴。

## 归乡

世间皆道归乡好，归得家乡又若何。独立桥头人不识，空叹落叶逐寒波。

## 偶访皇都三首

久处陋夷身自卑，皇都更浪子无为。出门囧囧恐遭问，我爸李刚君又谁？

世袭民工穷巷泣，天生官贾众姝随。朱楼堪咏阿房赋，粉壁催思大铁锥。

碑石巍峨志逝贤，鞠躬致敬背朝天。忽闻身后声凄厉，哪个虫儿敢在前？

## 相思

欲语无言最犯狂，纸窗一破是南墙。痴心总比琉璃碎，散尽相思在四方。

## 官场现形记

得志小儿成克杰，失常老大薄熙来。官场新版现形记，频演中央电视台。

## 咏烟柱群并赠人

烟柱破空粗且黑，互夸正直恣相欢。可怜未及风声起，扭曲歪邪已抱团。

## 月饼二首

一年一度过中秋，月饼惹来无限愁。纵使能知发霉货，也应难避地沟油。

鸡毛文件反贪污，不指王公指软酥。行贿如今皆现汇，问他月饼又何辜？

## 因窥诗示妻

字字关天欲择难，谁人窥视暗中欢？造诗不似卿临镜，妆未成时反耐看。

## 这就是美国二首

**看电视**

早猜伊国会丢城，更怕希婆死卖萌。穷极无聊换频道，某州小学又枪声。

**纽约周三**

一到清晨礼拜三，心情抑郁比天蓝。沿街垃圾如山积，臭气重重未可堪。

## 憶江南一组

2014/8/15

**南湖舊約**

我約南湖在舊遊，學成重泛雨中舟。八年一紙文憑後，已負南湖十個秋。

**新居落成**

江南民居廚房“竈山”上必有“竈花”。通常正面畫有竹魚，取諧音“火燭平安”和“年年有餘”之意。反面則有倒寫之“火”字。

聲聲鞭炮賀新居，酒醉人歡沸里閭。最喜竈花初著色，一庭翠竹一池魚。

**古鎮鈴聲**

家鄉是江南水鄉依河而建小鎮，多木質古屋。黃昏時有老叟提鈴巡視全鎮，以警火燭。

耆叟提鈴暮色迷，小心火燭引聲低。依河漸漸朝東去，又伴風來直到西。

**雙搶時節**

“双抢”， 指抢收庄稼和抢种庄稼。水稻在南方一般种两季，七月早稻成熟，收割后得立即耕田插秧。如果晚了季节，晚稻收成将大减。这时，学校会放农忙假。

搶完早稻尙浮埃，即拔晚禾疏裏栽。童稚炎天提飯盒，也翻鐵路地頭來。

**船頭新娘**

鑼鼓喧天彩帶揚，船頭端坐是新娘。紅巾纖薄遮羞面，笑聽兒童數嫁妝。

## 甲午杂诗

盛唐氣象早雲邊，甲午衰穨似眼前。我勸國人齊發奮，重拋夷狄五千年！

国际风云正变迁，列强环伺似当年。不将刀俎便鱼肉，岂是杞人忧九天！

**新疆恐怖分子**

是谁法外养凶残，两少荒唐更一宽？可怜分明官作孽，小民拿命去埋单。

**时有客从东来，但言人多为患。愚昧甚矣，因作此诗。**

愚民数亿足悲歌，但语官云尽入魔。我有真言开懵昧，积贫不坐国人多。

应叹地震太无常，豆蔻年华哭逝亡。多难由来推校舍，官衙总是最坚强。

多少风光周薄徐，哪知个个是元渠。欲提怒笔还轻放，为党遮羞不忍书。

缘何拜鬼路人知，军国阴魂欲借尸。义丧何须唇舌辩，万年仍旧是倭夷。

泄欲但须寻美美，卜官亦可问王林。时逢圣代多奇事，只怕骚人不及吟。

**连降七级**

中纪委通报，云南省委原常委张田欣被降为副处级；江西省委原常委赵智勇连降7级为科员。

举世知羞冷笑看，我闻咄咄也无欢。圣朝毕竟多甘露，赃款一交仍作官。

## 不谙书法自嘲

拼音代字已羞臊，电脑时时又捉刀。我比定庵多一恨，更无美妾善挥毫。

## **国诗赛后寄友**

2014/12/26

勿耻名居诸劣后，当矜才在众英前。小诗虽陋聊相勖：守住心中一片天！

## 诗赛

2015/1/4

拨开黑雾几多层，评委谁知是党朋。朱笔一挥诸子愕，只猜草率与低能。

## 感雪二章

2015/1/9

康州雪，因感作。

层层素雪覆山林，咸道天光正可吟。纵使倾将银汉水，难添洁白到人心。

光如世事总难平，山脚阴寒山顶明。我愿此生长似雪，化冰剔透化云清。

## 诗社林立互相攻讦有感

2015/1/11

一片骚坛杀伐声，各摇皂纛据孤城。诗歌本为言心志，李杜从来不结盟。

## 读《报任安书》有感

2015/1/12

《报任安书》，真天下第一书信也。“行莫丑于辱先，诟莫大于宫刑”，则斯人之负耻可知。“草创未就，会遭此祸，惜其不成，是以就极刑而无愠色”，则斯人之负重可知。“肠一日而九回，居则忽忽若有所亡，出则不知其所往”，则斯人之负悲可知。而终“究天人之际，通古今之变，成一家之言”，则斯人居功之至伟可知。嗟夫！子曰，求仁得仁，又何怨哉！于斯人，吾谓至矣。

都歌猛士走江东，我仰文人废己躬。敢问逃羞同负重，当真若个是英雄？

## 邻树开花

2015/1/14

遥观方识美如霞，近看无非一树花。我谢东风多眷顾，总将春色置邻家。

## 读某些诗赛作品随感

2014/1/5

命途多折育才人，气骨清时最易沦。文字光鲜何足取，作诗贵在感情真。

## 小儿一周岁作示儿两首

2015/1/16

思义之名，其母取自《论语》“见得思义”。

客中再客恨无垠，况值吾儿学语频。可叹一周归二日，却于乃父最相亲。

思义吾儿汝记真，须忧无识莫忧贫。我于今日无他望：做个堂堂正正人。

## 卖材

2015/1/18

十年铸斧未言迟，久入深山岁自知。杞梓楩楠无识者，工夫尽误卖材时。

## 石景山观树寓意

2015/1/20

都矜孤拔未曾盘，近看青光实实团。叹尔齐能无动息，送他萝茑入云端。

## 咏清代诗人五首

2015/1/21

**咏蒲松龄**

天公只怕最怜才，未遣蒲郎入帝台。一部鬼书看不厌，夜长尽盼女狐来。

**读诗咏吴伟业**

剃发山盟早食言，自知欠死更营田。可怜鄙俗圆圆曲，糟蹋无辜字一千。

**读诗咏屈大均**

太白豪情子独持，天倾偏欲以身支。满腔热血和真爱，凝就千秋不灭诗。

**读诗咏钱谦益**

国破能存项上头，有娇有业漫啼愁。区区几滴清闲泪，欲洗金陵献表羞？

**读诗咏黄景仁**

七十二般徒见穷，腾挪跳跃了无功。笑君稍逊洛溪子，尚在唐人魔掌中。

## 康州二月读《戏答元珍》戏作

2015/1/22

这首诗是根据原诗第一联写的。

无红无绿未曾嗟，二月康州尽雪花。翻笑醉翁如女子，夷陵便哭是天涯。

## 纽约逢大雪

2015/1/26

片片相催笔不开，拟盐作絮总非才。低吟未就回头望，天帝修成白玉台。

## 自嘲中年增肥

2015/1/29

《梁书》卷十三《沈约传》：（沈约）曰：「……永明末，出守东阳，意在止足；而建武肇运，人世胶加，一去不返，行之未易。及昏猜之始，王政多门，因此谋退，庶几可果，托卿布怀于徐令，想记未忘。圣道聿兴，谬逢嘉运，往志宿心，复成乖爽。……百日数旬，革带常应移孔；以手握臂，率计月小半分。以此推算，岂能支久？」

人到中年梦渐凉，宿心亦似沈东阳。同知革带应移孔，只是宽严各一厢。

## 嘲人中年发福

髀肉增生胫肉横，英雄老至万难撑。笑君节食犹便腹，受得太多狮吼声？

## 邻松夜折寓意

2015/2/4

本以高标弄怪姿，邀风抱雪势尤奇。可怜夜半拦腰折，辜负无穷颂美诗。

## 回国见闻录几则

2015/2/6

**过海关**

喝人如狗一微官，甫下飞机仰面看。可恨十年归国意，海关未出已阑珊。

**沪杭铁路上**

密封窗户久蒙灰，乘务偷闲卖话梅。一侧叼烟神气客，刚从乍得打工回。

**沪杭高速上**

官要如弦自不歪，豪车天降放形骸。久盯道侧难知处，出口全为限速牌。

**夜出合肥长途汽车站**

死拽行囊欲夺难，帅哥少弟叫成欢。恰如羊落狼群里，一女松开一女拦。

**嘉兴市政府大楼**

今日飞楼旧日田，停车场亦广无边。寥寥几辆门旁竖，一队官人正吸烟。

**合肥城中搭坐军车办事**搭坐军车事偶然，止行处处我为先。一堂动态人文课，识尽世间都怕权。

**偶访皇都**

世袭民工穷巷泣，天生官贾众姝随。朱楼堪咏阿房赋，粉壁催思大铁锥。

**与国内教授共晚餐**

学徒裙短溢风流，教授情多漫怨尤。酒过三巡云雾后，科研于我又何求？

## 圣诞节前天上班

乍进楼层觉冷清，一千屏幕两三明。众人俱已逍遥去，几个虾兵守大营。

## 咏雷三章

2015/2/27

**乘飞机途中遭雷击**

大响无声似触山，机舱明暗一时间。老夫未有亏心事，如此天雷只等闲。

**初雷**

岁岁都期岁岁叹，白光一掠便阑珊。有朝我若为天帝，教作连宵七彩看。

**冬雷**

作声虺虺若撕天，触手催春自认贤。万紫千红催不出，戚施却得舞翩跹。

## 有感

从教造化变无穷，蛮触基因九九同。我料外星人到后，白黄黑尽属沙虫。

## 瀑布

瀑前红绿意飞扬，各自将心拟短长。可惜欢情多似此，一朝倾泻即冰凉。

## 初中诸君开同窗会因作

2015/9/13

初中凌君告余姊曰：“令弟，吾人所引以为豪也。虽不能至，必得近照。” 余久思竟不记其人。因作。

自道多年未忘根，记中仅得几人存。诸君重忆风华日，寂寞天边月一痕。

## 有感于DrexelHamilton股票分析公司

2015/9/14

初，Drexel Hamilton公司称某半导体蓝筹股值80美元。未几日，上调至100美元。市场暴涨，余愕然。又几日，下调所有半导体行业股票，该公司仅值70元矣。半导体板块暴跌，余愕然。昨夜，Drexel Hamilton称该分析师已离职，并撤销所有半导体公司股票评估。余又愕然。不知周一股市又将作何反应也。

朝褒夕贬已无常，信口薰莸臭与香。多少长身台下立，偏从矮个问端详。

## 时事有感三则

2015/9/15

夷蛮节旆满皇都，肃烈三军百代无。屡敕君王真革尽，如何臣脑又糊涂。

日照皇楼紫气横，数千骁勇寂无声。观兵独缺徐元帅，谅已先行拔敌城。

未曾一统大中华，列国来朝缺几家。长愿骁骁诸将士，早屯东海与南沙。

## 告故人

2015/9/16

一自离乡未近花，孤轮日夜向天涯。故人若问偿心事，阅尽朝霞与晚霞。

## 忽得初中班主任电邮有感

2015/9/23

自余初中毕业，倏忽已二十六载矣。其间偶尔还乡，几年一度而已，与众人遂无来往。今日忽得初中班主任顾老师电邮，附照片五张。感慨系之，因作。

久沉海外愧疏慵，感子音书故意浓。远晤屏前难解恨，终须对面睹君容。

# 五言律詩

## 夜宿擬古

荒村暗山裏，相擁共嶙峋。風急冷星落，海淸殘月淪。行行臨別淚，歲歲欲歸人。所幸志雖滅，鄉心無一塵。

## 壬辰七夕

去鄉音訊遲，人道又佳期。皎皎金風照，迷迷浙雨思。欲家千里處，忽恐百年時。獨寐悲寒鵲，星河不我知。

## 八月

八月陰陽間，風平浪欲興。野芳縈蔓草，高木委攀藤。心傲絶書友，性閑疏酒朋。愁窮心復亂，長嘆愛成憎。

## 壬辰白露

白露無詩賦，風平夜未凉。蒹葭依水靜，鳥雀養羞忙。故地齊斟酒，斯人獨斷腸。即今狂詠去，何必待重陽。

注:

一 每年公歷的9月7日前後是白露，是二十四節氣中的第十五个節氣。此時草木挂露，天氣轉凉，鴻雁南飛。我國許多地方還流行著喝白露米酒的習俗。

二《逸周書•時訓》：“白露之日鴻雁來，又五日玄鳥歸，又五日羣鳥養羞。” 朱右曾 校釋：“養羞者，蓄食以備冬，如藏珍羞。”

## 九月

九月靑黃接，高風染益秋。雁孤存戀去，枝折泣哀留。惻愴離人恨，連綿別夢愁。林林浮世事，漫漫伴天流。

## 壬辰重陽

獨執茱萸佩，登高夜色凉。草隨霜露白，風共菊花香。舊面成新面，他鄉作故鄉。多情孤月照，無酒亦重陽。

## 桃花

桃花逐歲開，人面未曾回。笑貌思還亂，音容憶更哀。風悲吹叶去，香隕繞枝來。誰料歡同愛，翻成淚共灰。

## 癡心

癡心非自慕，總被虛情誤。昔日似相愉，今朝唯見惡。文華可日新，容艷難長駐。芳草連天齊，豈憂不得遇。

## 釣魚臺

大力夸娥氏，移山方外來。古今橫海客，往返釣魚臺。上國避三舍，東倭賤九垓。莫令征虜日，四島動天哀。

## 夏日北卡州山中漂流

紅塵棄天外，孤筏夢中行。時沒怒濤逬，一浮驚鳥鳴。迂途生復滅，峭壁阻常傾。歸憶雲興處，愁懷又已盈。

## 夫子華誕日作詩而嘆之

春秋久無道，木鐸一人持。數紀喪家狗，千年至聖師。獲麟終絶筆，候鳳獨傷時。君子坦蕩蕩，何辞居九夷。

## 桂月寄人

桂月風漸起，木犀千里香。滿城歌朗夜，半數著兼裳。柚子黃間綠，農夫閑裏忙。願君多保重，一雨一場凉。

## 羈泊紐約詠懷

窮年名利苦，事雜不勝煩。木木砼鋼色，禽禽市井言。人奔疑作亂，車啸若蒙冤。何日遺塵去，靑山采紫萱。

## 歧路

經行斷山下，夜至益多歧。惡澗歌冤曲，枯松舞怪姿。客心殊已倦，歡夢復何辭。願得生六翮，摶空無所羈。

## 危路

危路此间分，遙望疑見君。洞邊雷打樹，山外火燒雲。屛息蕩低語，回身浮亂墳。一嗟天地黑，松葉落紛紛。

山搖助風抖，危路此间分。旗露松旁井，舟橫月下墳。幾熒明復滅，一嘯止猶聞。門壞扣不應，側身千丈雲。

日落猿聲起，摧藏不可聞。遠人何故至，危路此間分。往事生愁霧，離魂聚暗雲。夜來憐月冷，更照雪紛紛。

孤行亂山裏，松轉鬼聲聞。躡足落梯石，低眉摇棧雲。迷途何日盡，危路此間分。浮世如逆旅，南柯聊暫欣。

極目秋蕭瑟，寒空雁失群。逆風唯咽咽，落木復紛紛。荒冢蔓枯草，殘碑駁蘚紋。樂鄉何處是，危路此間分。

## 壬辰寒露怀友

寒露侵晨至，温情缘梦尋。懷風送秋水，憑梓寄孤吟。落葉離人意，空山故友心。一朝曾促膝，萬里是知音。

## 剝王維

終南通捷徑，隱在輞川邊。去意堅如水，禪心閑若鳶。祿凭奸定奪，官與賊周旋。所懼唯何事，無人頌我賢。

## 登樓賦集字十首

予幼時好讀登樓賦。近日臺風肆虐，交通中断，困於紐黑文。百無聊賴，因效東坡集字归去来，綴詩十首，然愧不得兒曹誦之。壬辰陽月，洛溪狂客筆。

盤桓於顧憂，凄愴以登樓。華實盈平陸，隰皋臨沃流。憑軒陶野遠，騁目楚天幽。信美非吾土，歸歟何足畱。

步遲悲未暇，信美寡登臨。無意於莊顯，有懷將越吟。瓜懸莫其顧，涕墜弗之禁。舊土今遙隔，人窮豈異心。

日下其將匿，登高望楚荆。逶迤幽路迥，蕭瑟舊原平。懼寡獸狂顧，求群鳥慘鳴。人心何闃闃，孰可並吾行？

邁邁曾逾紀，登樓嘆逝川。越吟惟惻惻，楚奏實懸懸。鄉遠山河隔，行遲道路遷。今歸任吾臆，何暇涕高天。

日月遭紛濁，歸心夜夜同。河淸長可俟，天遠未曾通。背浦悲川逝，臨皋嘆道窮。昔人今不在，徒倚望高風。

日夜交相逝，憂心長在斯。懷歸情眷眷，望鳥意遲遲。莊舄雖高顯，越鄉徒遠而。吾今感無翼，倚檻悵何之。

登樓聊極目，北向涕昭王。氣宇橫天在，風儀蔽日長。深川通白土，迥路接何鄉？吾道雖彌寡，心淸不以狂。

登階窮目力，漳濁野聊蕭。井渫心長憤，瓜懸憂未銷。歸歟音惻惻，尼父意昭昭。何日步鄉路，憑望楚夜遙？

不寐登茲宇，天幽楚月高。開襟望北冀，側目覽西皋。道寡悲無假，情懸畏所遭。心雖在陳力，紛濁意忉忉。

栖栖望征鳥，嘆息一吟徒。鄉遠情今昔，岑高日有無。悲懷感留牧，少力信非夫。窮達豈憑道，濁淸惟在吾。

## 胡锦涛全退而书事

几载守边臣，十年韬晦身。求谐终逐末，反腐只劳神。不意争功过，超然去垢尘。一筐中外事，可付后来人。

## 陋室吟

久客忘其贫，蜗居陋室亲。无帘光易借，有洞气常新。褥少偎书紧，欢多梦笔频。芬香盈四壁，何必卜芳邻？

## 赴美十七周年作

踌躇一少年，远渡慕时贤。挥手亲人泪，抬头异国天。青春书内尽，素志鬓边湮。将寝感明月，床前为我圆。

## 夢遊廣寒

執手月光寒，凄容且笑看。卿懷千里苦，我惜一宵歡。舞袖星方璨，停杯夢欲殘。暫隨莊蝶去，淚下莫闌干。

## 赴美十七周年自題

獨有洛溪子，飄零在異鄉。終年效夸父，亂髮逐斜陽。失道迎風哭，臨歧舞杖狂。誰堪垂暮下，萬里斷中腸。

## 哀良馬

從來天上馬，折翼墮靑雲。才逸人皆恨，身淸自作群。空懷遠方志，枉陷俗塵紛。引頸歸無處，悲鳴不可聞。

## 癸巳端午節於紐黑文作

端陽空自至，四顧雨霏霏。久客猶難已，初心未忍違。風狂憐草倦，天暗覺燈微。誰道不相憶，離魂夜夜歸。

## 访旧

访旧总心酸，矧兹羁影单。亲交何处去，景物梦中看。残菊情犹在，秋蛩意正寒。将行还独立，回望夕漫漫。

## 詠石

一介獨炎凉，無求性自剛。偏由芳草秀，豈任逆風狂？雨驟聲翻壮，苔侵色益蒼。中心當磊落，有角又何妨？

## 踏山见一橙色树于众绿之中感而赋诗

漫山唯弄绿，橙色自成群。远望惊林火，近观疑日曛。孤芳强似我，生意更输君。临别三击掌，相期看白云。

## 地铁五味

地铁五冲气，言来话却长。阿三臭难状，老墨辣能当。屎尿野人秽，胭脂美女香。此中余一味，游子内心藏。

## 曼哈顿岛晤故人沈君并送别

2013年8月2日，高中同窗沈君毕业二十一年后特适曼哈顿岛，携子短暂晤我，感而赋诗。

同学三年后，浮云廿载余。美姬矜有嗣，孤客愧无庐。聚散缘虽浅，悲欢契未疏。临街相拥去，人海独茫如。

## 裸官

单身赴异乡，两袖与天长。乌眼随时绿，红心到处黄。九州无子女，四海有银行。反腐夫何惧，须防小妾狂。

## 油歌

2013/8

启功先生说，汉诗是长出来的，唐诗是嚷出来的，宋诗是想出来的，洛溪游子的诗是痒出来的。

汉诗如草长，嫩绿杂金黄。唐士放声嚷，佳音犹绕梁。宋儒搜腹想，谬理让人狂。游子一心痒，油歌万首强。

## 独步纽约中央公园

高楼三万尺，四顾密成围。应是风难起，徒令叶不飞。残阳怜久客，寒袖笼余晖。虽乏抟云力，中心未敢违。

## 客中自题

浮年三十八，廿四在他鄉。漢土頻游遠，胡鬚日理長。閑来誘西女，夢去撞南墻。已慣無人愛，歪詩自個凉。

## 秋游落基山国家公园

云崖起暮烟，石蹬入秋天。隼息冰川下，羊偎瀑布前。连峰沉落日，去国叹经年。更恐双亲忆，魂飞不可牵。

## 懶覺寓嘆

頭昏眼也迷，窺日正沉西。形類貪眠狗，心慚報曉雞。一宵徒有興，百慮尙無題。老至詩才澀，非關得少妻。

## 康州寒舍写兴

风雨竟从容？缘藏乐者踪。依山三尺路，去海数分钟。有径皆生草，无窗不见松。经年檐下雀，一客未曾逢。

## 送学生归国

奇剑肯久匿？十年勤自磨。壮怀欣抖擞，别意敢蹉跎？云水望中急，风雷去后多。此行无所赠，为鼓大鹏歌！

## 书归有怀

壬辰中，余与女友自康州出发，历时三日，行程两千英里，将十数箱书从乔州前妻处载回。近日思及旧事，因作此诗。

山水笑相催，飚轮殷似雷。半生随梦去，此日载书回。已拾芸香郁，兼蒙粉色陪。陋斋虽杂乱，正可纵情堆。

## 讀《悲憤詩》有感

字句何其拙！逾知泣血為。百嗟方卒讀，十日尙餘悲。肠已罹兵斷，肝猶別孺錐。今人多不喜，癡愛我同誰？

## 甲午七夕感作

牛女遥相隔，光犹十六春。长天星脉脉，异国恨殷殷。路惯单程路，人知夹缝人。举头唯玩月，清汉已伤神。

## 耶鲁大学Phelps门前晤别高中班主任王老师之波士顿

三载丁宁后，相违二十年。感君炎日下，期我古门前。肺腑方联袂，风尘又著鞭。遥知晨读处，众木已参天。

## 周获鲁奖有感二首

意俗復聱牙，平平卻自夸。耄儒睜著眼，禿筆指成花。從此銜金桂，任君稱大家。只憐香案下，所進遠非茶。

周郎呈妙物，絶倒老蒙童。自道凌唐士，誰知運秘功？詩文今不議，品行舊來空。竊印諸般事，難逃佞傳中。

## 有蜣

2014/8/24

有蜣乘霧幕，高據桂枝顛。鼓腹黑還厚，團丸臭且堅。分明貪食溷，竟爾妄稱蟬。總見書蟲拜，迷其所以然。

## 有蔦

有蔦趨炎熱，心高不眄泥。乘雲卑巨木，假日藐連畦。正午莖蜷北，將昏葉轉西。忽如霜夜至，根死影凄迷。

## 赠韩国同事殷教授

2014/8/22

教授喜摩詰詩，曾與論《史記 宋微子世家》，內載武王封殷箕子於朝鮮事。於宗教，文學，音樂，歷史，地理，金融，無一不通。相談甚歡。

海外持希姓，名隨箕子崇。顔形如漢裔，舉止有唐風。壁上渭城曲，胸中太史公。他朝重煮酒，所見定仍同。

## 赴美第十八个圣诞夜回康州火车中作

2014/12/30

圣诞客中至，风情旧已谙。彩灯奔似锦，迥汉舞逾蓝。车沸多欢笑，心驰赛逸骖。火锅逢美酒，想见合家酣。

## 梦后作

2014/12/24

魔王指我嗔，欲醒梦中身。狂笑钓鳌客，竟成骑虎人。天边捐二稚，海外泣双亲。闻此忽惊起，牆隈独失神。

## 赠某学弟

2015/1/3

大智数曾逢，迟疑如稚孺。一丝存战兢，三复恐差误。无有四时功，难行千里路。莫师荷上蛙，能纵不能步。

## 2015年年首自题

2015/1/6

昔负家乡土，冲天出洛溪。为酬千里志，不作一枝栖。率性终无悔，孤飞却转迷。壮心君莫问，仍与别时齐。

## 思张益唐事感作

2015/1/8

张益唐博士毕业后，屈居美国某大学作一讲师。生活拮据，送过外卖，做过业余会计师，据称常在校园里捡拾烟蒂吸食。忽发表孪生素数存在性一文，震惊全球数学界。数学奇才Terrance Tao称，张的证明思路并非另辟蹊径，而是沿用了已经存在的方法。数论界所有权威都认为此路已是死路一条。张坚持这个方法数年，终于打破缺口，证明了这个重大猜想。 张已获国际数个大奖，也连升九级被提拔为正教授，成为传奇人物。

闻讯数惊叹，迍邅一讲师。乃知成大事，所贵在坚持。云气万重后，风雷突作时。楷模长警我，勤勉奋天资。

## 忆同学中弃家室及博士学位而出家者

2015/1/15

世事塞心胸，忧烦几万重。三餐多白饭，四季一清容。忽与众人别，但云他日逢。十年音讯渺，游讲到何峰？

## 与博士生时同学曹张二君宴于时代广场

2015/1/17

男儿相誓后，南北复东西。今夜欢须尽，当年勇莫提。无人操旧业，有酒贺新妻。解带酣歌处，浮名早作泥。

## 戏同事喻君娶钢琴老师

2015/1/27

蔡邕《琴操》：伯牙学琴于成连先生。先生曰：“吾能传曲，而不能移情。”

美人挪素手，传曲复移情。遂使叼花客，转迷流水鸣。众看衣渐缓，自恨技难精。司马关关意，琴中却已盈。

## 康州寒舍写兴其一

2015/1/28

贫居多藓痕，几雀伴晨昏。犬吠因风过，花明在路存。枕诗观日色，随蚁绕墙根。懒甚无心怨，桃源未得门。

## 醉意

2015/2/3

我浮东海上，星饵汉为竿。岁月忽千载，乾坤只一丸。醉时何称意，觉后了无欢。仙事安能偶？徒嗟世路难。

## 有鳄

扶南充狱史，罪否饱饥分。牙利称将戒，皮粗笑更皲。噬人偏洒泪，欺世屡铭勋。欲挽射潮弩，官申有祭文。

## 股市被套牢因作

2015/9/12

恒遭纨绔羞，愤懑一黔娄。竟卷桐棺蓄，专从股海游。胸中无拙策，水底遍神钩。弹铗咨天帝，胡然目我仇？

## 秋叶

2015/9/20

苦待得高风，青春旅梦中。翻飞招鸟羡，流彩染霜红。落落离根本，欣欣向远空。此生求绚烂，不与俗枝同。

## 游Hammonasset海滩州立公园

2015/9/29

闲步白沙外，轻吟碧海边。花香何郁烈，果色亦娇妍。飞鸟偕云戏，游人对日眠。此间堪久逗，平乐胜尧天。

## 客中秋雨有怀

2015/10/4

夜赓秋兴篇，郁郁至无眠。谁奈三更雨，偏寻十月天。风寒摧苦志，水急劫流年。令我思陶子，斯人不乞钱。

## 夜读贾岛《送别》

2015/10/8

牙弦孰嗣音？游子夜沉吟。因见山中玉，如闻海上琴。冰盘升涧谷，清照满霜林。一曲千秋意，云何不湿襟？

## 得故人书

2015/10/11

故人鱼信至，苦我徙连仍。一自风中别，几如天外鹏。江南初桂叶，塞北已霜棱。末嘱无多字，吴莼正上乘。

## 周一六时未至起赴纽约上班火车中作

2015/10/12

梦中铃大作，女曰匪蝇声。拭目人犹困，窥帘汉正横。娇儿慵抱枕，慈母细调羹。风雨妻迎送，多年未误程。

# 六言律詩

## 心鬼

寒鴉噤悸黃昏，厲鬼縱橫暗村。血濺前山後水，屍陳古墓新墩。一聲耳際尖叫，十個心中怨魂。早覺餘生半冷，還將剩酒重温。

# 七言律詩

## 春意

來時仿佛去朦朧，愛恨依稀似夢中。西子湖邊搀弱柳，宙斯城上沐東風。老忠泉嘆千溪綠。大霧山驚萬木葱。未醒新人成故事，十年春意一朝空。

## 次長征韻二首

時危不怕建軍難，萬里長征只等閑。霧鎖井岡星火暖，雲圍遵義號聲寒。復興古國凭鮮血，韜略全球賴小丸。戎馬一生成偉業，神州百姓始開顔。

百年魔怪豈稱難，三座大山只等閑。賞雨南湖舟上客，揮師北野掌中丸。檄平紫禁春風暖，橫渡長江殺氣寒。星火燎原天地煥，為民服務始開顔。

## 壬辰國難日懷岳武穆王

六狄交侵百恨生，十年磨劍一朝成。任他魑魅狂和暴，還我河山徂且征。報國功期擒兀术，安民志在搗龍城。三軍不敵莫須有，萬古同悲五岳盟。

## 壬辰中秋夜詠懷

秋高氣爽海中天，雲淡星稀思萬千。十載寒窗雙冷袖，百年独客一危舷，風淹此夜由來細，月滯他鄉分外圓。輕浪粼粼人蕩漾，無眠應在聳詩肩。

## 華爾街

印地荷皮多少秋，米旗星幟一金牛。梧桐風雨墻难觅，財閥興衰水自流。三典冗長明法律，五銖微小控寰球。樓危不及熏天欲，心靜何須泛海舟。

注：

一 印地句。1609年9月11日荷蘭人到達曼哈頓。1626年荷蘭人自印地安人手中購入曼哈頓南端，命名為新阿姆斯特丹。價格是當時値60荷蘭盾的貨物，按現在貨幣算，約600美元。《史記•秦本紀》：“﹝ 秦繆公 ﹞聞 百里奚 賢，欲重贖之，恐 楚 人不與，乃使人謂 楚 曰：‘吾媵臣 百里奚 在焉，請以五羖羊皮贖之。’ 楚 人遂與之。” 1640年荷蘭人造柵欄墻以隔印地安人。1665年新阿姆斯特丹並入英國，並改名為紐約（新約克）。米旗星幟指英国美国国旗。

二 梧桐句。1685年英國人沿墻訂出一條道路，即今日華爾（Wall）街。1699年將牆拆除。18世紀末，交易員在華爾街街腳的一棵梧桐樹下從事非正式的買賣。1792年，訂立梧桐樹協議，為紐約證券交易所前身。水指把曼哈顿岛和美国大陆隔开的Hudson River和East River两条河流。

三 三典句。三典泛指規範華爾街的聯邦法律。規範華爾街的聯邦法律主要有1933年的證券法，1934年的證券交易法，以及1940年的投資公司法。五銖，指貨幣及金融資本。五銖是一種中國古銅幣，錢重五銖，上有「五銖」二字，故名。唐 劉禹錫《蜀先主廟》：“勢分三足鼎，業復五銖錢。”

## 曼哈頓岛

千載卷舒雲戲澤，一朝風定涌新城。三州月繞存林色，二水人行化浪聲。樓割曉昏常變幻，人忙聚散各經營。榮華富貴非吾願，別夢依稀浙雨情。

## 遊聖胡安原始雨林

潛林吐霧重霄蔽，飛道盤空萬澗回。忽雨忽晴無定數，疑仙疑鬼有驚雷。纔怜蜂鳥依人囀，又詫曇花傍石偎。恬臥行將化莊蝶，無情響笛却相催。

## 一千三百年華誕詠杜工部

少小淸狂豈事耕？山河破碎客中征。百年沉鬱丹心嘔，萬丈光芒詩史成。字俗偏能擎秀句，律嚴不累縱豪聲。遒章千首堪垂世，民瘼時艱血淚橫。

## 和紅塵邊上客《壬辰仲秋山居有賦》

奇才曠世謝塵羈，野逸山居俏女兒。情至繡絲丹鳳羽，閑來釣澤白羊皮。雨中淸角悲師曠，月下孤琴候子期。莫道此生唯一己，知音夜半和君詩。

注：

原玉：道德文章两不羁，合该前世是男儿。才情傲比千金骨，身价惭同五羖皮。海角无心寻伯乐，天涯有泪吊钟期。人生若问舒怀事，将谓知音和我诗。

## 壬辰中秋夜紐黑文遙思故里海寧潮詠懷

夜永天凉睡思遲，彷徨自問欲何之。渾圓月挂嬋娟處，一綫潮奔洶涌時。猶記江邊齊曠爽，會當世上競驅馳。別來蒹葦年年蔓，恰似羈愁歲歲滋。

## 壬辰初度歌

少年仗氣異邦遊，苦辣酸甜二十秋。心鈍不能分諂慢，身微哪得歷沉浮。懷情愈覺親交遠，失志方哀歲月流。幸有良詩三百帙，時時朗詠慰鄉愁。

## 詠韋應物

明皇仗裏放狂兒，曉玩樗蒲暮竊姬。心鈍若錘無片字，恩深似海有窮期。杜門斂性終賢守，折節從文竟妙辭。王孟弗如追太白，淵明素樸乃宗師。

## 自嘲詩

本探物理欲齊賢，半道謅詩太可憐。縱筆幾忘多少載，恣情一數萬餘篇。人云生硬渾難讀，自覺輕浮豈足傳。乃識文章千古事，無才有字亦徒然。

## 詠謫仙人

謫降仙人抱酒生，逸才作劍任縱橫。訪山不忘求靈藥，修道還期比老彭。壯志摶雲犹自涌，華章馭氣只天成。大鵬一曲遺塵去，萬世餘風蕩雅聲。

注：

一 唐 孟棨 《本事诗•高逸》：“ 李太白 初自 蜀 至京师，舍於逆旅。 贺监 知章 闻其名，首访之。既奇其姿，復请所为文。出《蜀道难》以示之。读未竟，称叹者数四，号为‘謫仙’。” 李白《答湖州迦叶司马问白是何人》：“青莲居士谪仙人，酒肆藏名三十春。湖州司马何须问？金粟如来是后身。” 杜甫《饮中八仙歌》：“李白一斗诗百篇，长安市上酒家眠。天子呼来不上船，自称臣是酒中仙。” 李白《上安州裴长史书》：“以为士生则桑弧蓬矢，射乎四方，故知大丈夫必有四方之志。乃仗剑去国，辞亲远游。”

二 李白《感兴》：“十五遊神仙，仙遊未曾歇。”李白《庐山遥寄卢侍御虚舟》：“我本楚狂人，凤歌笑孔丘。手持绿玉杖，朝别黄鹤楼。五岳寻山不辞远，一生好入名山游。”

三 清沈德潜《说诗脺》卷上：“太白想落天外，局自变生，大江无风，涛浪自涌，白云卷舒，从风变灭。此殆天授，非人力也。”

四 《李太白全集》开卷第一篇就是《大鹏赋》。李白在赋中以大鹏自比，抒发他要使“斗转而天动，山摇而海倾”的远大抱负。 李白《上李邕》：“大鹏一日同风起，扶摇直上九万里。” 李白《临终歌》：“大鹏飞兮振八裔，中天摧兮力不济。余风激兮万世，游扶桑兮挂左袂。后人得之传此，仲尼亡兮谁为出涕。”

## 詠李長吉

誰憐病客褐衣寒，夢斷長空瘦骨單。兩鬢吳霜先死易，一山蜀鳥欲歸難。黃風泣草頽雲落，白馬悲秋晚笛殘。天旣無情天不老，愁君獨自淚闌干。

注：

一 李長吉傳詩二百餘篇，喜用老（50多次），馬（80多次），寒（50多次），秋（70多次），白（80多次）等字。今集其常用之字，作詩以嘆之。

## 登高

漫天夕色望無窮，遠阜招邀共向東。漾漾波搖秋海醉，飄飄葉舞晚風紅。忘機美景誰相伴？束楚良緣曲不終。鬢白今生方識字，人間愛恨一蒙童。

## 譏王維

白水靑山萬里關，詠完自得畫紅顔。塞歌半有高岑壯，林賦毫無韋孟閑。別業連甍身謂隱，奸臣當道俸狂攀。詩編上半還堪讀，下半可呈安祿山。

## 詠王之渙

藍衫滅裂作潛夫，卻笑高王田舍奴。倜儻異才懷亮節，躊躇大略屈雄圖。黃河遠唱凉州曲，鸛雀更思新絳儒。瓊玉原應天闕有，止遺人世六驪珠。

## 感恩节赋得

惯于半夜望星辰，万里愁云恨杀人。无奈光缠无奈月，不堪影附不堪身。闭门且尽杯中物，开卷翻怜陌上尘。幸得群诗相斗艳，冬来聊赠一方春。

## 戏韩愈

詩作散文非自戲，橫求樹立弄天眞。囊頭滾土祈餘齒，露體撩雲咒逝春。未老恫憂逾紀嘆，偶遷忿懟累篇申。可憐一己錙銖計，萬字新奇意味陳。

## 忆大学生涯

学习之余唯学习，清华北大等闲看。修心寝室虫为患，励志澡堂冬亦寒。逃课攻书偏有效，通宵备考最生欢。五年所恨诚何事，师妹稀奇一会难。

## 忆童年

小时生长在荒泽，天性调皮事不经。逆泳吓呆新舵手，乱登气坏老船丁。攀桐数堕得金蛋，掘坝无休盼宝瓶。今日童心应未泯，只怜客里正飘零。

## 自纽约之纽黑文列车中逢雨戏作

昼眠乍觉客心惊，造化无端正斗兵。击地阵雷声暴躁，吞天战雾貌狰狞。狂风卷浪恣情涌，豪雨翻江任意倾。所喜须臾尘尽洗，一虹高挂贺双赢。

## 文凭

人家十載我一晨，博士誰説最耗神。名校唯唯將隊列，秘書振振把詞陳。課時不到自然有，答辯無需領導申。莫道丢光中外臉，习哥亦是我同人。

## 佚题

分明万里更销魂，且月栖栖孰与论。善恶终须归业果，死生何似鼓庄盆。赤旌已浸天街血，古国平添地狱门。东望故园无所见，晨开只道正黄昏。

康州六月雨如冤，悱恻迷离久不翻。天上灾星予作客，人间祸水孰为源？忍看赤胆书生血，敢指紫衣屠伯藩。此恨偏多消未得，小庭苦觅了无萱。

## 元凶

独立寒秋直到冬，湘江谁睬旧时容。天如有命天当死，地本无枪地亦从。牛鬼蛇神成绝唱，张三李四作元凶。书生隔海又何事，雾里看花亿万重。

## 天问

一梦白鸡天下素，可知赤县远红歌？整风又见歪风遍，革命争如宿命何？盛世十年曾恨短，顺民万亿转嫌多？湘潭日暮遥相问，龙冢迷离水不波。

## 血同源

根红苗正血同源，鼠辈商歌只浪喧。三讲一谐何少习，十儿九害不多冤。造邦事毕犬临镬，革命功成鹤入轩。君看长征穷苦地，旧时星火会燎原。

## 造诗记

秃笔难明秃顶痴，闭门自锁造奇诗。定时器响知才尽，碎纸机停觉恨迟。怒斫玻璃聊一快，恍闻坦克又群驰。陋夷能有几多事，且看庸人乱扰之。

## 劫

莫名地下九头鸟，昏卧身旁十几春。性太天真应有得，世诚秽恶只难陈。千叮万嘱流星雨，阴错阳差失魄人。心事如灰俱已矣，来生还愿作微尘。

## 适芝加哥迎江郎访美

域外忽闻尊客至，驱车诣邸不辞疲。冲天藏独同台独，满地黄旗与赤旗。烈日劈头无限渴，神龙藏尾有些疑。此行只壮华人气，岂羡高官择另枝。

## 露水

奉盘仙子泪难枯，坠入梧桐润气殊。秋晚萧条虽自爱，风摇滴沥怎相扶？犹如奔月嫦娥恨，更似报恩泉客珠！来也晶莹去高洁，怜君警我一尘无。

## 四外当于汉语强

四外当于汉语强！老夫突发少年狂。西班牙去如归国，小舌音来似鼓簧！初觉课文真可爱，渐知词法很悲伤。一周更晒六天网，要泡洋妞路尚长。

## 鑒湖女俠颂

祖國鼾眠萬事輕，隻身求學赴東瀛。秋風秋雨家園恨，寶劍寶刀豪俠情。陋習籲除聲不絶，金甌誓補血全傾。丹心更比男兒烈，反帝平權第一英。

## 读史

普天封国不朝周，率土流氓尽服刘。众史从来明且易，诸君何必怨而尤。无非世胄成奸宄，或是英才作死囚。独有多情陈伯玉，幽州台上涕难休。

## 赠某论坛评诗达人

可怜食腐九头鸟，宁做论诗三脚猫。连吐带喷倾狗血，只评不写耍花招。胡言自是水平次，恶意权当腺素飙。怪叫如痫脾气倔，为驴为马岂需瞧？

## 癸巳处暑自题

客里糊涂又到秋，乔州负我徙康州。廿年家产全盘弃，满腹哀伤一瞬流。人道妖姬情易纵，谁云游子恨难收？此身自忖多长处，高富帅加诗赋尤。

## 咏贾长江

又爱春来又爱秋，谁云只与老僧游？微吟惹鸟依人啭，逸步飞花伴涧流。已悟空门思致力，岂因病鹘肯低头？可叹后世多无识，鄙俗寒酸噪不休。

## 梧桐

嘉木曾言为尔栽，昔时祖父尚无孩。春归绿叶随风舞，夏至黄花带日开。甘子皆云赛红豆，焦枝不废作琴材。若逢月好平安夜，会有天边彩凤来。

## 剥纪昀

古来一候无多日，此贼单枪要八妻。织罪毁书贪杀吏，求荣媚虏相风鸡。可悲笔记千般改，难与聊斋半页齐。恬脸更讥唐士俗，我批狗眼看人低。

## 也说诗赛

秋兴无穷笑广骚，文通诗霸逞英豪。状元都料囊中物，花榜群掀海上涛。彼道绝非吾道是，我山远比你山高。至今耿耿悬崖下，夜半时闻鬼怒号。

## 登纽黑文East Rock望海有感两首

危崖骋望问如何？思绪辽于万里波。岁月无情须振奋，江湖有憾敢蹉跎？枉离神国时偏久，误入诗乡乐反多。别后东岩幽不语，云间听我大鹏歌。

危崖骋望问如何？暮色苍茫万顷波。处处山林争晼晚，时时虫鸟共蹉跎。心空翻恶鲜花艳，客久偏怜老树多。倦卧苔岩云不语，松风来和紫芝歌。

## 贪官与民工两首用同韵

民膏刮尽是专家，贪欲汤汤未可涯。海外银行贮公款，国中金屋聚娇娃。贞廉入土浇堆尿，鸡犬升天带只蛙。纵使今生名不败，永沦阿鼻却须嗟。

莫笑人穷不爱家，爱家才要闯天涯。藏滇筑路川湘汉，江浙缝衣皖赣娃。建厦互嘲云外鹤，挤床独羡井中蛙。心胸坦荡身潇洒，回首峥嵘岂用嗟。

## 发表科研论文有感

呕心沥血问谁怜？有去无回又一篇。央恳主编难见效，获闻初审已经年。满腔美愿身三沐，整页胡诌脏百煎。泪谏后来诸小子，须师学霸莫师贤！

## 酬红尘边上客《临屏赠羁旅纽约M君》

穷村牛犊竟留洋，诺奖区区信有方。实验室幽惊胜地，图书馆美作仙乡。三生难报恩师诲，一介应成末路霜。更愧红尘边上客，频频跂足梦中望。

注：

原玉：骎骎蓬矢下西洋，弱冠离家志四方。十丈乌云随出国，廿年明月照思乡。故人偶托三更梦，倦客平添两鬓霜。万里归心悬两地，雁天鲸海渺相望。

## 三江歌

野老何辜拈此韵，三平请怪嘉陵江。红歌一断失吞鸟，秃笔难摇欲斲窗。刮肚颈联才半句，凭心腐罪过千桩。忽闻东鲁悬河辩，四脚朝天敢不降？

## 挈灯人 -向叶嘉莹老师致敬

未许斯文弃且沦，枫乡鲲岛漫征尘。荣光赫赫宗师誉，举止谦谦君子身。数纪讲坛弘国粹，几堆录像作家珍。耄年难息平生志，犹挈明灯引后人。

## 忆高中生涯

年少轻狂不用功，频抄作业借东风。答题故逗全班乐，开卷明知整页红。随意引吭教研室，存心舞剑女儿丛。离乡若问思何处，还数城南第一中。

## 补作癸巳初度歌

孤筱青青每自夸，年将不惑竟开花。一丛斑叶千行泪，半截枯枝十个疤。岂忘初心化嘉木？且拼余力孕灵芽。请君看取三秋后，硕果累累领物华。

## 此女

环肥燕瘦欠妖娆，此女芳心最会撩。该凸该凹皆有致，时颦时笑漫生娇。玉箫哀乐传神弄，水墨浅深随意描。若遇隋炀定封后，运河修到广州桥。

## 夜望星空

炸破洪荒百亿秋，一秋岂止万千愁？几番逐鹿临参井，何处乘槎到斗牛？盘古莫非归黑洞，嫦娥或许见神舟。晶瑩最是天琴座，剩有佳人泪未收。

## 老父种菜除害二首

家父赴美探亲，开畦种菜，其乐融融。唯有虫害，蚂蚁，千足虫，等等，不一而足。久治不平，又以蜒蚰（一种无壳蜗牛）之害为最剧。晨昏察之，日诛数十。

2014/07/08

**老父种菜歌**

谁怜越北弄泥翁，径渡西洋育白菘。断榉作篱森似棨，垒砖成陌宛如宫。甫耘沙地叹贫瘠，忽笑草坪争郁葱。从此绝缘超市菜，质鲜味美岂能同？

**老父除害歌**

痴顽谁似白头翁，昼夜谋诛窃菜虫。藜杖刚哉刑马陆，镬汤沸矣灌蜈蚣。槐檀国破魂归后，蛮触家亡战乱中。更笑书生原不解，与天搏斗乐无穷。

## 学诗二首

唐社张公出题，限一东八庚。诸子踊跃，余不敢不从焉。屡思无句。中夜不寐，遂起读书，并援笔作诗。诗成，河汉已横陈矣。-- 2014/07/09

诗共羁身四海征，一年一帙纪心程。未知谁爱情无奈，总笑人愚志不更。杂取时呼天地广，薄收每见斗牛横。性狂岂屑吟风月，要继青莲纵雅声！

指顾名家假大空，由来狷介一诗童。忽悲忽喜推敲后，随写随删放任中。秃笔直冲情似泄，俗人怒骂句方工。朝贤可向西天望，小子无师已自通。

## 憶恩師

2014/7/23

袖裸頭蓬眼欲枯，敲門乍見若逢愚。兩廂半是巴丁物，四壁無非費曼圖。超導超流俱已解，星雲星系更何殊？此生難忘恩師誨，劣質偏偏奮力扶。

## 治国数字歌

2014/7/11

毛爷万岁一时香，两个新猫狠更强。五讲名归三代表，八荣实至九中央。百家齐放无殊议，四项坚持有永康。毕竟诸皇精算術，拈来数字是文章。

## 登高感秋

凉风诈我此登临，四顾惟秋转恨今。滞水向云云向雁，赭山披铁铁披祲。眉间路断无芳草，足下虫寒有怯音。似悯忧伤销不得，残阳送暖结同心。

## 补作游圆明园

2014/7/13

聖朝自詡是天開，天若眞知駭且哀。珠閣玉書煙裏去，觚棱金爵土中來。風柔仿佛聞娛謔，日暮分明見駁苔。與國歡心終未得，可憐多少草民財！

## 感舊

時空錯亂最傷神，眼鏡湖邊四月春。慢候光陰創或合，獨翻相册意難眞。當年執手追花雨，異國差肩遜路人。天地玄機原易悟，苦參無緒是紅塵。

## 重感舊

夜讀驚來笑靨姬，何由搭訕至今疑。芳名眞合珊珊骨，薄綺還憐楚楚姿。我立花前難解意，君傷月下每違期。此生盡誤書堆裏，總是茶涼始覺知。

## 再感舊

曼舞雖終意未闌，詢名錯愕又珊珊。長談偏記香閨暖，漫步猶憐玉臂寒。越客情開真墮網，吳姬年少只偷歡。清純舊照安然在，每憶韶華一歎看。

## 訪官寺两首

2014/8/18

一望連甍若帝宮，龍涎繚繞梵聲中。沙彌歡喜延香轂，檀越摩登議大雄。總見客遭諸相累，竟無僧解萬緣空。六根寂靜恂難得，邻女歸來看更紅。

出胎持素可憐蟲，眞法緣慳恨未通。有意天涯尋覺樹，無由身內制心鴻。參玄時歎人綱毁，禮佛低聞汝道窮。官寺回望唯俗骨，蓮華卻在絳雲中。

## 煤山词

2014/8/18

眾口喧騰德已孤，蠅營此日到窮途。群趨汲汲朝廷黨，誰見錚錚里巷夫？國祚維艱虛一死，權閹雖戮控千都。遊魂餘孼滋天下，斗粟蒸民識得無？

## 甲午立秋作

众芳雨后十分迷，三在枝梢七在泥。暑气犹悬红日上，凉风已过碧山西。时逢鹊渡欢难尽，客赋秋声色转凄。似慰他乡无和者，蝉鸣远近又高低。

## 读杜老《秋興八首》有感

久淹漸識故園心，捧玉江干悟雅音。去國頻成開府賦，感時獨敞仲宣襟。似聞砧急舟如泣，未忍楓凋夜欲臨。回首京華同濺淚，戎車裘馬恨交侵。

## 讀國詩賽行卷贈扁舟詩友

祇知世絶性情人，一葉居然守樸淳。獨踏鯨波歌寂寞，回望欲界嘆沉淪。千狐蒲氏文偏古，八米盧郎淚不眞。可否我隨風去後，也捐兩滴浥黃塵？

## 讀國詩賽行卷戲贈羅衷美

2014/8/31

注：贈羅君詩前六聯可與羅君“五星紅旗”，“佳人”，“夫子廟”，“遊泳”，“太空行”，“平居即事”六首詩同看。

紅日照旗紅又紅，佳人旗側哭歪風。廟前聖哲煙花裏，皮下脂肪火焰中。超載才華追黑洞，嘯天歌體有跟蟲。三年一別猶原地，刮目觀君十駕功。

## 讀國詩賽行卷戲贈顧靑翎

顧子迷丹方半轉，群童已贊九牛毛。能翻國賊為高士，獨據邱園類土豪。富少虛張遺老像，南皮勝似北邙騷。誰知眾鬼偏持素，驚看眞人啃剩螯。

## 讀國詩賽行卷戲贈韋散木兄

性同小寶姓同韋，卅載守真心事違。情繫關關春亂涌，竇開衮衮涕交揮。包麇總惹徐娘誘，擊鐸徒驚阮婦飛。高宴曲江難稱意，終須熊攬二喬歸。

## 憶幼時與父並肩搖櫓夜行作

2014/9/4

高低趁拍未容停，夜氣清舒櫓亦泠。入夢漁村無火燭，繞人衣角有金螢。岸邊蘆影連天看，腳底舟聲和水聽。近問何年何處去，笑云只記滿河星。

## 風花雪月四章•風

鯤亡鳩亦躡扶搖，勁掃甘棠已盡凋。不見袁宏舞仁扇，再無王粲泣幽寥。士氓草偃周公懼，卿佐尸陳漢祖驕。苹末非雌歸肉食，紅旗獵獵彩旗飄。

## 恭祝52诗友新春快乐

2015/1/7

余至吾爱，倏忽近二载矣。每与诗友神交，如得蓝田暖玉，诚人生之大快事。然余生性惫懒，疏于酬答，愧莫深焉。今于纽约恭祝众诗友新春快乐。事先发表，以免彼时没于诗海之中矣。

网上华章亦起烟，寻珠岂必赴蓝田。欣逢众友银屏里，早忘孤身碧海边。平日寡酬惭陋习，今朝赎罪祝新年。合家欢乐还安健，诗意人生每一天。

## 康州冬日杂咏

2015/1/13

寒冬亦有景如屏，寻胜何须满目青。试探后山冰峭峭，和吟前涧水泠泠。雪光常转随云舞，草色虽疏诱鸟停。若待夜阑霜尽落，抬头可见最遥星。

## ****甲午不惑年初度歌****

2015/1/23

去年的生日歌拖拉了几个月，今年提前两三个星期交卷。

疏冷無心陟嘯臺，陰晴臥看掌紋猜。靑春今日眞長往，玄宅他鄉屬未來。愁坐蝶魂潘鬢色，窮應蓬梗越吟才。江郎爭那從茲老，逢客唯矜得異孩。

## 删诗戏作

2015/1/30

鼠标如铡放狂开，心血当时尽化埃。岂是诸卿稍有过？应惭某乙太无才。于今暂请别诗集，不日须能至夜台。见得青莲论剑后，还魂入我梦中来。

## 美女效万楚体

靓姬靓靓靓如何？靓较古今中外多。轻坠薄衣时荡漾，缓行急走总婆娑。春山有意争喷火，怒海无由罢弄波。莫是嫦娥知见绌，铁心不愿世间过？

## 于纽约大学代课

2015/2/5

暌违师道已多年，谁料今生又执鞭。容异客星天外觑，兴高云屿海中悬。他时自悼充牛后，此夕群瞻立马前。归寝偶然惊岁月，旧徒四散不成眠。

## 偶作

2015/2/9

早将半截付冥冥，况得妻言入老龄。发白空怀兴国策，心灰转爱倒头经。众蝇气绝风中砾，几虎尸陈板上钉。梦里随人呼万岁，王孙执钺笑俜停。

## 代妻

2015/2/11

君似终风曀且霾，偶因闻嚏惠然来。水中抱柱须无恨，山麓藏娇最可哀。日射涧花红欲并，夜缠岩雨断难开。愿言每使兰心痗，自谴缘何拾弃孩。

## 有感中国近现代历史

2015/2/20

海门弃守陆疆沦，季世悲哀不可陈。终见虏庭亡玉玺，首逢禹域委倭人。鬩墙谁替生灵计，问鼎都言主义真。蝇虎无边猖獗日，先驱遗志已全伸？

## 语纽约

诳我今生共白头，荒唐苟且四春秋。岂怜偃蹇居蜗室，每忍逍遥起鹤楼。侵晓呼来真似畜，及昏挥去不如仇。嗟君此等无情分，唯有寻机一纸休。

## 金正恩

圣朝岂有洊饥年，粉面油头只衎然。一姓江山荫莫莫，三军渠帥腹便便。像多不惧无人拜，影抖须悲众婢妍。簪笔近臣工语录，可知朝夕赴幽泉？

## 吊黄公公度

梦里逢公富士山，樱花树下轸时艰。有歌动地催芽发，无力回天奈石顽。灼见今犹遭避忌，新词谁共叹斓斑。不堪更属赤旌世，乙丑诗篇尽被删。

## 于纽黑文过年

未伤节物异邦稀，自挂灯笼换彩衣。雪气寒增山色秀，糕香暗衬月光晖。欢言陋舍春如至，劝酒娇妻晕欲飞。最爱稚儿虽懵懂，也频拍手庆予归。

## 小儿十四个月学步

左甩皮球右扯筐，明明空手已郎当。每于墙角翻箱乐，偷入斋中咽纸忙。檀口洒涎香漠漠，珠喉壮胆志昂昂。人生跌倒知常事，卷土重来未或遑。

## 元宵节父生辰日于纽约逢雪

一从他岁食汤圆，已误趋庭十八年。雪坠独怀蟾魄碎，柑香拟共路人传。案前掷笔狂吟客，忆里张灯不夜天。欲寐家家偏舞铲，如挝如掺竞渊渊。

## 重读杨宪益《银翘集》

张口时将鸟语连，红楼乱译怪成篇。敲诗无益还敲鬼，出律偏夸未出千。名士有丸难解毒，夷姜同狱莫须天。官权党国曾排次，却摆良心第一先。

## 《重读聂绀弩》

弓背搓绳未有哀，江山草就我曹抬。秦皇汉武终脩脯，马勃牛溲是药材。几桶溷浇中外饱，千秋孽付鬼神猜。平生四脚常投地，屁眼看渠滚下来。

## 唐太宗

2015/9/9

兰成效作：指李世民《秋日斅庾信体》诗。

星剑彫弓百战身，兰成效作亦殊伦。矜怜宫妾随求偶，服念缧囚屡活人。能纳万言弘谠论，岂骄一妇死忠臣。三违泰岳生前恨，却得英名未造神。

## 九一八周年随感

2015/9/21

积弱沦于诉国联，人持刀俎莫尤天。引狼北地元为害，逐鹿中原竟自烟。旧寇藏锋安保法，新皇阅礼太平年。偏忧肉食无谟略，杞叟鳏鳏夜不眠。

## 乙未中秋感作

2015/9/27

《昭明文选》卷二十七〈诗戊·行旅下·晚登三山还望京邑〉：……馀霞散成绮，澄江静如练……有情知望乡，谁能缜不变？

轻云如绣夜如纱，乡国遥望散作霞。倚梓无风偏陨萚，染霜有我未还家。半生羁恨悬娥月，一曲商歌付露华。更忆故人音讯断，哪堪归雁入蒹葭。

## 二十余年后于纽约邂逅W君有感

2015/10/3

近日余于某餐馆就食，一女子惊呼余名。注视良久，不识，因报其名。余大愕。乃母校少年班W君也。熟睹之，则昔日羞颜未开之天才美女，已成风姿绰约之白领丽人矣。归后细辨，仍未能合诸旧日印象。思及旧事，感慨系之。因作。

初晤缘何早不知，惟惊菡萏下天池。名花今日真舒萼，朴樕当年尚绿枝。曾对樱桃心惴惴，每将芍药语迟迟。几多旧事成珠玉，散失罗敷未嫁时。

## 十三覃歌之炒股秘诀

2015/10/6

且任专家纸上谈，天时地利战方谙。莫持鸡肋情难舍，戒得蝇头语便酣。值市扶摇当用忍，见人颤栗大须贪。量低买入量高卖，不惧王孙有内参。

## 耶魯大學博物館內見商周瑚簋

2015/10/13

難問天朝與列強，劫餘依舊滯西洋。忍看玻罩靑銅簋，遙想櫻唇紫蔗漿。銘刻淺深存古雅，銹斑內外透凄凉。近前不敢低聲語，生恐聞音更憶鄉。

# 五言排律

## 登希腊邁泰奧拉有感

南村臨北觀，東客沐西風。不得神來筆，难描鬼化工。危崖低白日，曲蹬接琳宫。古頂千年褐，新旗一點紅。鍾聲深淺裏，山色曉昏中。倦臥森林晚，驚眠宇宙窮。人生當濟世，石固可銘功。昔士魂犹在，心当與我同。

注：

一 邁泰奧拉（希腊語：Μετέωρα，轉寫為Metéora，意為“懸浮的石頭”，或“懸浮在空中”），是希腊東正教寺院最大和最重要的建築之一。六座寺院矗立在天然的砂巖支柱上。這些寺院在對土耳其獨立戰爭中起了重要作用。1988年，邁泰奧拉被列入聯合國教科文組織世界遺産名錄，為自然和文化雙重遺産。

## 遊大提頓國家公園賦得十二韻

去國無期別，來園聊自悅。早秋天未凉，暘谷光如泄。遠眺長空窮，側聆曉籟徹。天垠一列山，湖底萬年雪。淸澗逐花飛，白雲沾浪滅。野牛爭莽原，禿鷲警危穴。徑轉鐘聲傳，苔靑人迹絶。暢遊鱗忘憂，陶遂竹持節。日落總傷情，林昏似喋血。景無俗世喧，心有玉壺潔。此志雖勤勤，他鄉獨孑孑。最憐千里風，歸路共嗚咽。

## 忆新疆姑娘

君辭雲海來，迢遞雪山路。軀體自生香，肌膚猶著露。逢因月下醉，問但園中誤。亂語縱衝動，感懷勞眷顧。水流當有思，花落良無負。苦勸高原遊，同吟西域賦。驅羊覓夏草，信馬踏冬暮。學子愛眞知，重洋求遠渡。一心難兩寄，十約不三赴。去意與時堅，癡情對影付。長街柳帶淚，空港雨騰霧。別後未相聞，天涯只獨步。莫非如倦客，仍是念歡故？愁緒誰人會，新家何處住？庭前秋夜風，塞外冰川樹。俱抱萬千恨，幽幽豈可訴！

## 賦得我輩復登臨得臨字五言六韻

放眼皆秦鹿，登高復越吟。江山今我輩，氣象此初臨。足下商風急，天涯暮色侵。蟬鳴悲落日，野莽羨歸禽。倦倦離人意，拳拳故友心。何當重一聚，颯爾共披襟。

## 紉秋蘭以為佩

未忍秋霖虐，摧蘭數葉離。滌污揚異馥，紉佩沁華滋。我慕平生潔，誰矜片物奇？小人爭俗飾，雋彥重韶儀。營奠流芳芷，追思緬道師。懷沙荃不察，頌橘世翻疑。欲致魂歸賦，難儔天問辭。滄浪今濁矣，撫蕙與君期。

# 樂府

## 獨不見

文偕東晉滅，詩入晚唐無。遂使千餘載，重悲絶抒途。遊雲愁意盡，落日別情枯。之子獨不見，殘杯同向隅。

## 遊子吟 男兒志四方

男兒志四方，慷慨越重洋。輾轉十余載，始知憶故鄉。鄉遠不可憶，憶鄉淚沾裳。別時無情雨，此夜又茫茫。

## 子夜吳歌四首

三年與儂違，西園又芳菲。東風恨無翼，不得載君歸。

促織鳴夜長，吳越摘桃忙。欲待遠人歸，敷油棉中藏。

凉風從西來，今日及此處。中有吳谷香，間雜紅薯蕷。

雲起吳天末，寒冰傷契闊。風面利如刀，心頭痛如割。

## 日居月諸

日居月諸，黃鍾傾乎？世人選樂，聾聵衡之。瓦釜雷鳴，不可更之。川犬也笑，戚施為卿。

日居月諸，正儀死乎？世人擇美，盲瞽視之。仳倠獨紫，不可止之。鸞鳥也歿，戚施居祀。

日居月諸，斯文末乎？世人取士，無德奪之。亂象曷已，不可撥之。歌者也逝，戚施在碣。

## 善哉行八解 來日大難 其一 不得其死

來日大難，不得其死。妻離子散，朝遷夕徙。

散髮跣足，老犬不齒。鳶肩傴背，駑駘俯視。

匍匐局躅，又疥且痔。貧賤醜惡，羣囚負恥。

力士攜我，徇罰諸市。梟首示眾，屍忽悚峙。

嗚呼哀哉，難在魘裏。魘裏生恨，恨自心起。

苟活懷怨，苦嘆不已。念彼冤氣，髮盡上指。

比干剖心，義不顧己。屈原懷沙，豈獨失士？

慘淡不平，千古如此。慷慨男兒，存志則喜！

## 善哉行八解 來日大難 其二 不得其時

來日大難，不得其時。日月列陳，星辰差池。

困頓襤褸，莫辨華夷。雙跪賣馬，人賤物卑。

晨昏無衣，與犬謀皮。饔飧不繼，斧冰充饑。

將登燕臺，驟染癘疵。欲之長安，忽遇熊羆。

幸甚至哉，難在憂思。思裏有憾，其憾難追。

苟活存哀，乃賦此詩。思彼逝者，九泉有知。

項羽取義，良駒不離。諸葛出祁，遺恨在兹。

時不我遇，千古一悲。但歸南山，且蘭且芝。

## 善哉行 古道有高槐

古道有高槐，衝天幾欲接。炎炎烈日晞，郁郁長梢曄。倦鳥紛停瞑，离人止踐躡。常憂遮不嚴，努力展枝葉。

# 詞曲

## 【踏莎行】客居纽约

车马纷嚣，砼钢遍布。烦城不见娱心处。云围雾锁冷沉沉，谁怜落日茕然去。

爱恨如烟，功名似露，他乡频作登楼赋。蝉嘶莺啭映春波，梦中无限江南树。

## 【西江月】红叶

难寐今宵月夜，乱翻旧日情笺。一枚红叶落身前，勾起伤怀无限。

纤脉依然妩丽，荣光照样殷鲜。秋枫无语在窗边，只是佳人不见。

## 【南吕·四块玉】春来

百草疏，群花败，放眼河山遍枯槐，怎有人会把秋风爱？叶尽衰，客正哀，天哪春快来！

堆雪人，聆冬籁，最爱乾坤尽皑皑，那梅花怒放瑶窗外。信美乎，真快哉，只求春莫来！

蝶不乖，蜂胡采，厌倦东风百花歪，恨太多燕雀都成害。山铁青，水惨白，不意春竟来！

草不抬，花应坏，酷暑炎炎最难挨，纵有钱逝景如何买？口太干，眼尽白，几时春再来！

## 【滿江紅】喜聞遼寧號服役

怒浪驚濤，海盡處，威名遠蹈。正今日，揚眉吐氣，挺胸長嘯。萬里河山傳喜報，中華兒女齊歡笑。九州沸，聽億眾高呼，遼寧號。

天皓皓，雲渺渺。橫海纛，擎天炮。更捷如雷動，勢逾風掃。護國鐵軍正虎躍，跳梁小醜休胡鬧。如鼠串，尙睡眼惺鬆，天兵到。

## 【红情】红情赋红莲

瑤波澄澈，是誰人不寐，自憐孤潔。熠熠寒空，淸漢星光正如泄。何況凄風乍起，水中蕩，田田凉葉。一瓣瓣，更有誰知，都染杜鵑血。

冷月，正孑孑。恨這般薄緣，難得來蝶，未曾見雪，無處傾懷只凝噎。自問芳華難久，何時能，兩廂愉悅。卻還怕，情重後，又成決裂。

## 【临江仙】反贪有感

九州千年几包公？休期打虎英雄！官兼政法祸无穷。治标除腐，过隙立成空。

行贿溜须还拍马，哀民争作帮凶！漫歌功德早成风。皇权遗毒，各自问心中。

## 【浣溪沙】不惑年生日戏作

2015/2/10

不惑果然尴尬年，乍悲乍喜一时间，矧兹忽雪忽晴天。

老树绽花容易见，少陵四十解诗篇，须云游子已超前。

## 【中吕·朝天子】曲苑小插曲

[过客]

版主！版主！今个有怪事瞧您诉。

俺先前大作《醋葫芦》，那可真是千金赋。

人念了人惊，天听了天妒，岂不远胜甚么司马如？

问汝！问汝! 加精怎把骊珠误？

[版主]

我吐！我吐！还真能乱搅油和醋。

且不提平仄太糊涂，只那白字如何恕？

明看是黄犊，狂称是白鹭，何不算算曾读几本书？

恶补！恶补！告你方是光明路！

## 【双调·折桂令】时光

到老来、忽惜时光。欲惜时光，怎惜时光？

已四体僵僵，六神恍恍，两鬓苍苍。

看镜前、颜殊意伤。剩梦中、年少情狂。

曾插野花黄，追彩蝶忙，比昼眠长，矜粉笺香。

## 【中吕·上小楼】山上苗

你欺瞒了日华，你滥充着高大。

你倚仗着能爬，遮死了春芽，遮败了秋花。

你尽管夸！风会刮，雪终来压！

恁时候，再看你称霸！

## 【中吕·山坡羊】三国尾声叹

周郎行诈，东风翻卦，枭雄一战都称霸。

据穷峡，守低洼，还不如曹魏平天下，免使得儿孙成笑话。

蜀，只爱耍；吴，只爱杀。

## 【双调·水仙子】纽约春节上班

晨开冲雪上咱的班，零下十三真那个寒。

新春贺岁春何在，须笑金羊只太赶！

苦的是赚钱难，乐的是熬过了年关。

哎！妻儿盼，父母单，且谎报个事业如竿！

## 【双调·落梅风】约人

夕阳下，自个傻，只怪那，雨晴翻卦。

见黄鸭，抓起泥巴去打。

却低头，捏将美人身架。